CELEX: 32022D0435
Language: lt
Date: 1646697600000
Title: Europos Centrinio Banko sprendimas (ES) 2022/435 2022 m. kovo 8 d. kuriuo iš dalies keičiamas Sprendimas 2010/275/ES dėl suvienytų dvišalių paskolų Graikijos Respublikai valdymo (ECB/2022/9)

2022 3 16   
               
               
                  LT
               
               
                  Europos Sąjungos oficialusis leidinys
               
               
                  L 88/196
               
            
         EUROPOS CENTRINIO BANKO SPRENDIMAS (ES) 2022/435
         2022 m. kovo 8 d.
         kuriuo iš dalies keičiamas Sprendimas 2010/275/ES dėl suvienytų dvišalių paskolų Graikijos Respublikai valdymo (ECB/2022/9)
         EUROPOS CENTRINIO BANKO VYKDOMOJI VALDYBA,
         atsižvelgdama į Sutartį dėl Europos Sąjungos veikimo, ypač į jos 132 straipsnį,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 17 ir 21 straipsnius,
         kadangi:
         
                     (1)
                  
                  
                     siekiant užtikrinti atlyginimo už panašius indėlius Eurosistemoje nuoseklumą, atlyginimas už Europos Centriniame Banke (ECB) laikomus indėlius, kaip numatyta Europos Centrinio Banko sprendime 2010/275/ES (ECB/2010/4) (1), turėtų būti suderintas su atlyginimu už Vyriausybės indėlius pagal Europos Centrinio Banko gaires (ES) 2019/671 (ECB/2019/7) (2);
                  
               
                     (2)
                  
                  
                     todėl reikėtų atitinkamai iš dalies pakeisti Sprendimą 2010/275/ES (ECB/2010/4),
                  
               PRIĖMĖ ŠĮ SPRENDIMĄ:
         
            1 straipsnis
            Dalinis pakeitimas
            Sprendimo 2010/275/ES (ECB/2010/4) 5 straipsnis pakeičiamas taip:
            
               
                  „5 straipsnis
                  Atlyginimas
                  Už sąskaitą, tvarkomą ECB paskolų davėjų vardu, atlyginama tokia tvarka:
                  
                              a)
                           
                           
                              jei atitinkamą kalendorinę dieną palūkanų norma už naudojimąsi indėlių galimybe yra lygi nuliui arba ją viršija (yra teigiama), atlyginama taikant 0 % palūkanų normą arba euro trumpalaikio skolinimosi normą (angl. euro short-term rate, €STR), taikant tą dydį, kuris yra mažesnis;
                           
                        
                              b)
                           
                           
                              jei atitinkamą kalendorinę dieną palūkanų norma už naudojimąsi indėlių galimybe yra mažesnė už nulį (yra neigiama), atlyginama taikant palūkanų normą už naudojimąsi indėlių galimybe arba euro trumpalaikio skolinimosi normą (€STR), taikant tą dydį, kuris yra mažesnis.“
                           
                        
            
         
         
            2 straipsnis
            Įsigaliojimas
            Šis sprendimas įsigalioja penktą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. balandžio 4 d.
         
         
            Priimta Frankfurte prie Maino 2022 m. kovo 8 d.
            
               
                  ECB Pirmininkė
               
               Christine LAGARDE
            
         
         
            (1)  2010 m. gegužės 10 d. Europos Centrinio Banko sprendimas 2010/275/ES dėl suvienytų dvišalių paskolų Graikijos Respublikai valdymo ir dėl Sprendimo ECB/2007/7 dalinio keitimo (ECB/2010/4) (OL L 119, 2010 5 13, p. 24).
         
            (2)  2019 m. balandžio 9 d. Europos Centrinio Banko gairės (ES) 2019/671 dėl nacionalinių centrinių bankų vidaus turto ir įsipareigojimų valdymo operacijų (ECB/2019/7) (OL L 113, 2019 4 29, p. 11).